
 28.3.2015
 BG
 Официален вестник на Европейския съюз
 L 84/22
 РЕГЛАМЕНТ ЗА ИЗПЪЛНЕНИЕ (ЕС) 2015/524 НА КОМИСИЯТА
 от 27 март 2015 година
 за поправка на текста на български език на Регламент за изпълнение (ЕС) No 79/2012 за определяне на подробни правила за прилагането на някои разпоредби на Регламент (ЕС) No 904/2010 на Съвета относно административното сътрудничество и борбата с измамите в областта на данъка върху добавената стойност
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (1), и по-специално членове 14, 32, 48, 49 и член 51, параграф 1 от него,
 като има предвид, че:
 (1)
 В текста на български език на Регламент за изпълнение (ЕС) No 79/2012 (2) е допусната грешка. Необходимо е думите „на територията на Европейския съюз“ да бъдат заличени от членове 2 и 3. Поради това е необходимо текстът на български език да се поправи. Тази поправка не засяга текстовете на останалите езици.
 (2)
 Мерките, предвидени в настоящия регламент, са в съответствие със становището на Постоянния комитет по административно сътрудничество,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 79/2012 се изменя, както следва:
 1)
 Член 2, точка (1) се заменя със следното: „информация за неустановени търговци;“;
 2)
 В член 3, параграф 1 уводното изречение се заменя със следното: „По отношение на неустановените търговци информацията, която подлежи на автоматичен обмен, е следната:“.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 март 2015 година.
 За Комисията
 Председател
 Jean-Claude JUNCKER
 (1) ОВ L 268, 12.10.2010 г., стр. 1.
 (2) ОВ L 29, 1.2.2012 г., стр. 13.
 